Den Vest-Sjællandske Avis, 1830-09-25
Nyeste Post-Efterretninger. Dampskibet har medbragt fra London følgende sørgelige Nyehed: England har mistet een af sine meest udmærkede Statsmænd ved et frygteligt Vanheld: Hr. Huskisson er omkommen paa Veien fra Liverpool til Manchester; ham havde begivet sig paa den tilligemed næsten 1000 Personer, alle af fornem Stand og i Selskab med Hertugen af Vellington, for at overvære Aabningen af den nye Jernbane. Selskabet kiørte i 30 Vogne, som bleve drevne af 8 Dampmaskiner. En stor Folkestimmel bevægede sig imellem begge Stæder; Tilskuerne vare stimlede sammen fra alle Landets Egne, og man anslog deres Antal til næsten en Million. Den Vogn hvori Hertugen af Vellington, Fyrsten af Esterhazy, Sir Robert Peel, Hr. Huskisson og andre sad, blev tilligemed to andre trukne af en eneste Maskine; Vognen var 32 Fod lang, 8 bred, med 8 Hiul og Siderne af den vare pragtfuldt udzirede, overden var anbragt en Baldachin, som hvilke paa gyldne Piller. Kl. 9 1/2 kom Toget til den Liver polske Tunne og gik fremad til Newton, hvor det holdt stille for at indtage Vand til Maskinen, Hr. Huekisson steeg ud et Øieblik med Fyrsten af Esterhaz og nogle flere, da Toget skulde rykke videre frem vilde han stige ind i Vognen og tog fat i Klinken paa Døren til den; men uheldigviis slap den ham ud af Haanden. J dette Øieblik kom en anden Maskine, Rocket, kiørende til; de andre Personer traadte tilside; men Huskisson blev svimmel, tabte Ligevægten og faldt omkuld. Maskinen og to Vogne som vare heftede fast til den gik over hans Been og knuste dem lige op til Laaret. Han skreeg frygteligt; i det Øieblik da Ulykken mødte, raabte Hertugen af Vellington, Huskisson kom op paa deres Plads for Guds Skyld kom og sæt Dem paa deres Plads, men det var for sildig Han blev strax baaret hen til Præstegaarden i Eccles. Hans Kone var tilstæde ved denne skrækkelige Begivenhed og ledsagede ham derhen. Man havde strax kun lidet Haab, da Saaret blødte stærkt, (en anden Efterretning siger: at det ene Laar blev ogsaa knuset. Han kom næsten ikke til sig selv; men døde samme Aften under de største Smerter. (En anden Efterretning siger at Saaret var af den Beskaffenhed at han kunde ikke amputeres, at han vel døde under de største Smerter; men med en Mands Mod og en Christens Taalmodighed; at han tilføiede nogle Bestemmelser til sit Testamente og modtog den hellige Nadvere). Saasnart Efterretningen kom til Liverpool bleve de fleste Boder lukkede; alle Forretninger standsede og Skibene heisede Sørgeflag. Hertugen af Vellington blev saa heftigt rørt over denne Begivenhed, at han sagde, at han ikke vilde kjøre videre til Manchester; men Embedsmændene i denne Bye og i Salford erklærede ham at de ikke kunde indestaae for Roligheden i disse Stæder, da en stor Capital var anvendt paa denne Fest. Hertugen gav da efter, Vognene ankom lykkeligen til Manchester, hvor han vel blev modtaget med megen Biefald; men vægrede sig ved at tage Deel i Høitidelighederne. En meget fiendtlig Stemning yttrede sig derimod blandt den arbeidende Classe, og flere Gange bleve Stene kastede efter Vognen. Da han havde opholdt sig en Time i Staden saa gik Toget tilbage til Liverpool. Dagen hengik roelig endskiøndt man var meget han ge for at Roligheden skulde blive forstyrret. Garnisonen var under Vaaben, og paa flere Punkter af Jernbanen vare Kavalleriepiqvetter opstillede; derved blev Folkemassen holdt i Respekt, som paa flere Steder havde ifinde at ødelægge Jernbanen; Giæringen var meget stor og det var tydeligt at den var foraarsaget af Uroes stiftere. Flere tusinde Mennesker bare den trefarvede Cocarde paa deres Hatte. Kun i Staden Newton, som for det meeste er beboet af Jrlændere, kom det til Udbrud, og en Mand blev skudt. - Denne er ikke den eneste Ulykke som den nyeste Engelske Post har medbragt Efterretning om; thi fra Canton har man faaet Beretning om, at en stor Deel af Staden er bleven fortæret af en Jldebrand ved en dramatisk Fest, som blev givet til Ære for Afguderne. Over 200 Personer omkom deels i Luerne og bleve deels nedtraadte. Ifølge andre Efterretninger har Jlden varet i flere Dage og 14000 Huse ere opbrændte. Alle Handelsforretninger vare ophørte.